เรื่องร้องเรียน (ร้องเรียน,สัตว์จรจัด,เสียงรบกวน) วันที่ 2023-06-19 07:05:54 — แขวงทุ่งสองห้อง เขตหลักสี่ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024567
//อ้างอิงเลขที่รับแจ้ง 65867/65
ขอให้แก้ไขปัญหาเสียงดังรบกวนและกลิ่นเหม็นรบกวนจากการเลี้ยงไก่ชน บริเวณ ภายในหมู่บ้านชินเขต ซอย 2/6 แยก 2-4 แขวงทุ่งสองห้อง เขตหลักสี่ กรุงเทพมหานคร จุดสังเกต ตั้งอยู่ห่างจากการไฟฟ้าส่วนภูมิภาค สาขางามวงศ์วาน ระยะทางประมาณ 300-400 เมตร เนื่องจากในพื้นที่หมู่บ้านดังกล่าวมีผู้เลี้ยงไก่ชนอยู่เป็นจำนวนประมาณ 10 ราย (ไม่ทราบชื่อ นามสกุลและรูปพรรณสัณฐาน) โดยภายในหมู่บ้านดังกล่าวซึ่งเป็นพื้นที่ป่ามีต้นกระถินขึ้นอยู่เป็นจำนวนมาก โดยมีบุคคลเพศชาย จำนวนประมาณ 2-3 คน (ไม่ทราบชื่อ นามสกุลและรูปพรรณสัณฐาน) เข้าใช้พื้นที่ดังกล่าวในการสร้างเพิงพักเพื่อใช้ในการเลี้ยงไก่ชน จำนวนประมาณ 10 ตัว ซึ่งไก่ชนดังกล่าวจะมีการขันส่งเสียงดังรบกวนรวมทั้งจะประสบปัญหากลิ่นเหม็นรบกวนจากมูลของไก่ชนดังกล่าวด้วย ทำให้ประชาชนในพื้นที่ (ไม่ทราบจำนวนแน่ชัด)ได้รับความเดือดร้อนเป็นอย่างมาก ประสบปัญหาตลอด 24 ชั่วโมง เป็นประจำทุกวัน โดยกลุ่มผู้เลี้ยงไก่ชนในพื้นที่หมู่บ้านดังกล่าว จะร่วมกันจัดการแข่งขันชนไก่ในพื้นที่ดังกล่าว เป็นประจำบ่อยครั้ง(ไม่ทราบวันที่และเวลาแน่ชัด) ซึ่งจะมีการส่งเสียงเชียร์การแข่งขันส่งเสียงดังรบกวนเป็นอย่างมากด้วย ประกอบกับผู้ร้องแจ้งว่ากลุ่มผู้เลี้ยงไก่ชนจะมีพฤติกรรม หากมีเจ้าหน้าที่จากหน่วยงานที่เกี่ยวข้องเข้าไปทำการตรวจสอบ ก็จะมีการนำไก่ชนไปแอบซ่อนไว้ และมีพฤติกรรม หากสุนัขและแมวของประชาชนภายในพื้นที่ไปไล่หรือกัดไก่ กลุ่มบุคคลดังกล่าวก็จะมีการวางยาเบื่อสุนัขและแมวด้วย ประสบปัญหามาเป็นระยะเวลาประมาณ 4 ปี เบื้องต้นเคยแจ้งเรื่องไปยังสำนักงานเขตหลักสี่แล้ว ประกอบกับผู้ร้องแจ้งว่า เมื่อวันที่ 13 กรกฎาคม 2561 ทางเจ้าหน้าที่จากสำนักงานเขตหลักสี่ ได้มีการเรียกให้ผู้ร้องและผู้เลี้ยงไก่ชนไปดำเนินการเจรจาตกลงกัน โดยให้ผู้ร้องทำการลงลายมือชื่อรับทราบ เพื่อยินยอมรับความเดือดร้อนที่เกิดขึ้นจากเพื่อนบ้านผู้เลี้ยงไก่ชน โดยให้เหตุผลว่า"เพื่อจะได้สามารถอยู่ร่วมกันได้" แต่ผู้ที่เลี้ยงไก่ชนนั้นยังคงเลี้ยงไก่ในจำนวนเท่าเดิมไม่ได้มีการลดปริมาณลงแต่อย่างใด และผู้ร้องก็ยังได้รับความเดือดร้อนอยู่เช่นเดิม ประกอบกับมีเจ้าหน้าที่ทหาร(ไม่ทราบสังกัด) ได้มาพูดคุยเจรจากับผู้ร้อง และแจ้งว่า"หากทางเจ้าหน้าที่ทหารเข้าไปดำเนินการตรวจสอบพื้นที่เลี้ยงไก่ และหากไม่พบการเลี้ยงไก่ตามที่ผู้ร้องแจ้ง ผู้ร้อง จะถูกดำเนินคดีในข้อหาแจ้งความเท็จกับทางเจ้าหน้าที่ และจะนำหลักฐานที่ทางผู้ร้องลงลายมือชื่อยินยอมมายืนยันว่า ผู้ร้องยินยอมได้รับความเดือดร้อน" ส่งผลให้ผู้ร้องไม่สามารถที่จะแจ้งเรื่องร้องเรียนไปยังหน่วยงานใดได้อีก โดยในวันที่ 8 สิงหาคม 2561 เวลาประมาณ 11.00 น. มีเจ้าหน้าที่ฝ่ายพัฒนาชุมชน ของสำนักงานเขตหลักสี่พร้อมกับเจ้าหน้าที่ทหาร ได้เข้ามาสำรวจผู้เลี้ยงไก่ว่ามีบุคคลใดที่เลี้ยงไก่เพิ่ม และหลังจากที่เจ้าหน้าที่กลับไปแล้ว ในช่วงเวลาประมาณ 12.45 น ได้มีบุคคล (ไม่ทราบชื่อ-นามสกุลและรูปพรรณสัณฐาน) ขับขี่รถจักรยานยนต์ มาตะโกนอยู่ด้านหน้าบ้านของผู้ร้อง ว่า" ถ้าเป็นภูมิแพ้ก็ติดแอร์ซิโว้ย" ส่งผลให้ผู้ร้องได้รับความเดือดร้อนเป็นอย่างมาก 
//ปัจจุบันเมื่อวันที่ 16 มิถุนายน 2566 ผู้ร้องทราบมาว่า บริเวณพื้นที่ภายในหมู่บ้านชินเขต แขวงทุ่งสองห้อง เขตหลักสี่ กรุงเทพมหานคร มีเจ้าของพื้นที่ปล่อยพื้นที่ให้ผู้เช่า และยังพบว่าผู้เช่าก่อปัญหาเสียงดังรบกวนและกลิ่นเหม็นรบกวนจากการเลี้ยงไก่ชน ซึ่งไก่ชนดังกล่าวจะมีการขันส่งเสียงดังรบกวนรวมทั้งจะประสบปัญหากลิ่นเหม็นรบกวนจากมูลของไก่ชนอยู่เช่นเดิม โดยผู้ร้องเคยแจ้งไปยังหน่วยงานกรุงเทพมหานคร หลายครั้งแล้ว แต่ผู้ร้องยังคงได้รับความเดือดร้อนอยู่เช่นเดิม จนถึงบัดนี้ก็ยังไม่สามารถแก้ไขปัญหาดังกล่าวได้ จึงประสงค์ให้หน่วยงานที่เกี่ยวข้องเร่งดำเนินการแก้ไขปัญหาดังกล่าวอีกครั้ง (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata